text: পানিছত্র বাংলাদেশের মধ্যাঞ্চলে মাদারিপুর শহরের একটি অভিজাত আবাসিক এলাকা।
  
  ভৌগোলিক অবস্থান
  পানিছত্র মাদারিপুর সদর উপজেলার অধীনে অবস্থিত। এর মোট আয়তন ১৬৬.৭১ একর (.০৬৭৪৬৫১৪ বর্গ কিলোমিটার)। এর দক্ষিণে সৈদারবালী, মোবারকদী ও কুলপদ্দি, দক্ষিণ-পূর্বে কুলপদ্দি, পূর্বে মহিষেরচর, উত্তরে চর মদনরায় এবং পশ্চিমে পুলিশ লাইনস্ ও শকুনী এলাকা অবস্থিত।
  
  পানিছত্রকে ৪নং ও ৫নং ওয়ার্ডের মাধ্যমে উত্তর ও দক্ষিণ পানিছত্রে ভাগ করা যায়।
  
  প্রশাসনিক কাঠামো
  পানিছত্র এলাকার প্রশাসনিক কার্যক্রম মাদারিপুর পৌরসভার আওতাধীন। এটি জাতীয় সংসদের ২১৯নং নির্বাচনী এলাকা মাদারীপুর-২ এর অংশ।  পানিছত্র এলাকা মাদারিপুর পৌরসভার ৬০৩নং মৌজার অধীনে ৪ ও ৫ নং ওয়ার্ড এ অবস্থিত।
  
  এ এলাকা কয়েকটি মহল্লায় বিভক্ত -
  
   সাং পানিছত্র,
   পানিছত্র দিঘির পাড়,
   ব্যা‌ংকারস্ কলোনী।
  
  জনসংখ্যার উপাত্ত
  পানিছত্র এলাকায় ৭৯৫(১০৯+৬৮৬)টি পরিবারে মোট জনসংখ্যা ৩৪১৩(৪৪১+২৯৭২) জন। এদের মধ্যে পুরুষ জনসংখ্যা ৪৯.২২% এবং মহিলা ৫০.৭৮%। সর্বোচ্চ ৯৩.৩৮% ইসলাম ধর্মালম্বী, হিন্দু সম্প্রদায় ৭.৫৯%, খ্রিষ্টান ০% এবং বৌদ্ধ ০.০৩% জাতিগোষ্ঠী রয়েছে।
  
  শিক্ষা
  পানিছত্রের সাক্ষরতার হার ৮৬.৮৫%, এর মধ্যে পুরুষ ৮৮.৮% ও নারী ৮৪.৯%। এ এলাকায় ১টি এবতেদায়ী মাদ্রাসা, ১টি মাধ্যমিক বিদ্যালয় (প্রাথমিক, বালক-বালিকা সহ), ১টি প্রাথমিক বিদ্যালয় ও ১টি কিন্ডার গার্টেন রয়েছে।
  
  পানিছত্রের উল্লেখযোগ্য শিক্ষা প্রতিষ্ঠানসমূহ হল:
  
  আল-জাবির হাই স্কুল (১৯৮১);
  দরগাখোলা সরকারি প্রাথমিক বিদ্যালয় (১৯২৬);
  চিলড্রেন গ্রেস (কিন্ডার গার্টেন) স্কুল।
  
  ধর্মীয় উপাসনালয়
  পানিছত্র এলাকায় ৭টি মসজিদ ও ২টি মন্দির রয়েছে।
  
  স্বাস্থ্য
  পানিছত্র এলাকায় ২টি বেসরকারি হাসপাতাল এবং ১টি স্বাস্থ্য ও পরিবার পরিকল্পনা কেন্দ্র, ১টি চক্ষু হাসপাতাল, ১টি কিডনি হাসপাতাল রয়েছে।
  
  ইসলামী ব্যাংক এ. আর. হাওলাদার কমিউনিটি হাসপাতাল মাদারীপুর লিমিটেড;
  ক্যাম্পাস কিডনি এ্যান্ড ডায়ালাইসিস সেন্টার;
  কে. আই. ডিজিটাল হাসপাতাল এন্ড ডায়াগণষ্টিক সেন্টার;
  মেরী স্টোপস ক্লিনিক।
  
  সরকারি ও বেসরকারি প্রতিষ্ঠান
  পানিছত্র এলাকায় ৩টি সরকারি কার্য্যালয়, ৩টি ক্লাব, ২টি সমবায় সমিতি এবং ৮টি এনজিও ও দাতব্য প্রতিষ্ঠান রয়েছে।
  
  দর্শনীয় স্থান
  নারায়ণ মন্দির
  পানিছত্র দিঘি
  মাদারিপুর লিগ্যাল এইড এসোসিয়েসন ট্রেনিং এন্ড রিসোর্স সেন্টার
  সামাজিক বনায়ন নার্সারী ও প্রশিক্ষণ কেন্দ্র।
  
  কৃতী ব্যক্তিত্ব
  এ.টি.এম. কামালুজ্জামান - সাংস্কৃতিক সংগঠক;
  বাশার মাহমুদ - কবি, সাহিত্যিক, নাট্যকার, সাংবাদিক, গবেষক;
  শাজাহান খান - সাংবাদিক;
  শাহানা শৈলী - কবি, সাহিত্যিক, অ্যাডভোকেট, মাননাধিকার কর্মী;
  সালেহা বেগম - চিকিৎসক;
  ফজলুল হক - মানবাধিকার কর্মী, অ্যাডভোকেট;
  মোহাম্মদ নিজামউদ্দিন আহমেদ - এডমিরাল, বাংলাদেশ নৌবাহিনীর প্রধান (২০১৫-২০১৯);
  ইশরাত জাহান - চিকিৎসক;
  সামসুল আলম নান্নু - রাজনিতিবিদ, সমাজসেবক;
  জাহান্দার আলী জাহান - রাজনীতিবিদ;
  খোকা ফকির - রাজনীতিবিদ, সমাজসেবক;
  লিখন মাহমুদ - স্বেচ্ছাসেবী সংগঠক, গবেষক;
  রুহুল আমীন - ইউএনও; জনপ্রশাসন পদক (২০১৯) প্রাপ্ত;
  মনজুরুল হক - কবি, সাহিত্যিক;
  এম. আবদুল কাদের - সাহিত্যিক, অ্যাডভোকেট।
  
  আরও দেখুন
  মাদারিপুর পৌরসভা
  মাদারিপুর সদর উপজেলা
  মাদারিপুর জেলা
  
  তথ্যসূত্র
  
  বহিঃসংযোগ
  
  উইকিম্যাপিয়ায় - পানিছত্রের অবস্থান
  
  বিষয়শ্রেণী:মাদারীপুর জেলা
  বিষয়শ্রেণী:বাংলাদেশের জনবহুল স্থান
title: পানিছত্র